title: KOMISIJAS ĪSTENOŠANAS REGULA (ES) …/.. par to, ka tiek liegta atļauja formaldehīdu izmantot par dzīvnieku barības piedevu, kas ietilpst konservantu un higiēnas stāvokļa uzlabotāju funkcionālajās grupās

text:
               KOMISIJAS ĪSTENOŠANAS REGULA (ES) …/..

               (7.2.2018)

               par to, ka tiek liegta atļauja formaldehīdu izmantot par dzīvnieku barības piedevu, kas ietilpst konservantu un higiēnas stāvokļa uzlabotāju funkcionālajās grupās

               (Dokuments attiecas uz EEZ)

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām
                  1
                un jo īpaši tās 9. panta 2. punktu,

               tā kā:

               (1)Regulā (EK) Nr. 1831/2003 noteikts, ka piedevu lietošanai dzīvnieku ēdināšanā vajadzīga atļauja, kā arī izklāstīts tās piešķiršanas vai liegšanas pamatojums un kārtība. Minētās regulas 10. pantā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK
                  2
               , jāizvērtē atkārtoti.

               (2)Saskaņā ar Direktīvu 70/524/EEK formaldehīds ar Komisijas Direktīvu 83/466/EEK
                  3
                tika atļauts uz nenoteiktu laiku kā lopbarības piedeva jeb dzīvnieku barības piedeva, kas pieder pie konservantiem, kuri lietojami līdz sešus mēnešus vecām cūkām paredzētā vājpienā. Pēc tam minētā piedeva saskaņā ar Regulas (EK) Nr. 1831/2003 10. panta 1. punktu kā esošs lopbarības līdzeklis tika ierakstīta Lopbarības piedevu reģistrā.

               (3)Formaldehīds (EK Nr. 200-001-8, CAS Nr. 50-00-0) tika iekļauts ar Komisijas Regulu (EK) Nr. 1451/2007
                  4
                izveidotajā novērtējamo aktīvo vielu sarakstā to iespējamai iekļaušanai Eiropas Parlamenta un Padomes Direktīvas 98/8/EK
                  5
                I, I A vai I B pielikumā. Tomēr Eiropas Parlamenta un Padomes Regula (ES) Nr. 528/2012
                  6
               , ar ko tika aizstāta Direktīva 98/8/EK, neaptver līdzekļus, ko lieto par kaitīgo organismu apkarotājiem barības konservēšanai, it sevišķi nolūkā mazināt barības kontamināciju ar Salmonella, ņemot vērā, ka šādi līdzekļi ir Regulas (EK) Nr. 1831/2003 darbības jomā. Kopš 2015. gada 1. jūlija saskaņā ar Komisijas Lēmumu 2013/204/ES
                  7
                tirgū nav laižami formaldehīdu saturoši biocīdi lietošanai par dzīvnieku barības konservantiem. Minētais datums tika noteikts ar mērķi dot vajadzīgo laiku pārejai no biocīdu regulējuma uz dzīvnieku barības piedevu regulējumu saskaņā ar Regulu (EK) Nr. 1831/2003.

               (4)Saskaņā ar Regulas (EK) Nr. 1831/2003 7. pantu tika iesniegti divi pieteikumi uz atļauju formaldehīda preparātu lietot par barības piedevu visu sugu dzīvniekiem, pieprasot to klasificēt kategorijā “tehnoloģiskās piedevas” un funkcionālajā grupā “konservanti”. Abi pieteikumi ietver šā līdzekļa kā esoša lopbarības līdzekļa lietojumu līdz sešus mēnešus vecām cūkām paredzētā vājpienā saskaņā ar Regulas (EK) Nr. 1831/2003 10. panta 2. punktu. Minētajiem pieteikumiem bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (5)Turklāt saskaņā ar Regulas (EK) Nr. 1831/2003 7. pantu tika iesniegts arī pieteikums uz atļauju formaldehīda preparātu lietot par dzīvnieku barības piedevu cūkām un mājputniem, pieprasot to klasificēt piedevu kategorijā “tehnoloģiskās piedevas” un funkcionālajā grupā “higiēnas stāvokļa uzlabotāji”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

               (6)Eiropas Pārtikas nekaitīguma iestāde (“Iestāde”) 2014. gada 28. janvāra
                  8
                un 2014. gada 1. jūlija
                  9
                atzinumā secināja, ka attiecībā uz mērķsugām formaldehīda preparāts noteiktos koncentrācijas līmeņos būtu drošs gaļas cāļiem, dējējvistām, Japānas paipalām un (atšķirtiem) sivēniem, bet ka nav iespējams noteikt koncentrācijas līmeni, kurā tas būtu drošs visu sugu un kategoriju dzīvniekiem, arī visiem mājputniem un cūkām. Turklāt no pieejamajiem pētījumiem nav iespējams noskaidrot, kāds formaldehīda koncentrācijas līmenis būtu drošs visu mērķsugu dzīvnieku reprodukcijai. Iestāde arī secināja, ka formaldehīda preparāts kā konservants un kā higiēnas stāvokļa uzlabotājs varētu iedarbīgi mazināt mikroorganismu vairošanos ar Salmonella kontaminētā barībā. Šajos trijos atzinumos Iestāde turklāt secināja, ka formaldehīds raisa bažas par lietotāju drošību. Formaldehīds ir toksiska viela, spēcīgs kairinātājs, spēcīgs ādas un elpceļu sensibilizators (arī arodastmas faktors), un tas izraisa acu bojājumus. Savos atzinumos Iestāde minēja, ka, lai gan gaidāms, ka tieši lokāls kairinājums ievērojami veicina kanceroģenēzi, ir zināms, ka arī zemākas lokālas formaldehīda koncentrācijas rada DNS aduktus, tāpēc piesardzības labad nevajadzētu uzskatīt, ka eksponētība šai ķimikālijai nekairinošā koncentrācijā nav saistīta ne ar kādu risku. Iestāde secināja, ka turklāt, balstoties uz pašreiz zināmo, nav iespējams izslēgt cēloņsakarību starp eksponētību formaldehīdam un leikēmiju. Iestāde secināja, ka attiecībā uz pieprasīto formaldehīda preparāta lietojumu dzīvnieku barībā nav bijis iespējams konstatēt tādu ādas, acu un elpošanas sistēmas eksponētības līmeni formaldehīdam, kas būtu drošs. Tāpēc Iestāde ieteica veikt pasākumus, kas nodrošinātu, ka tādas personas elpceļi, āda un acis, kura izdara manipulācijas ar šo līdzekli, netiek eksponēti putekļiem, iztvaikojumiem vai izgarojumiem, kas radušies, formaldehīdu lietojot. Iestāde turklāt ieteica apdomāt, vai šādi stingri aizsardzības pasākumi, kad tie ieviesti, lietotājus tiešām iedarbīgi pasargātu. Iestāde pārbaudīja arī ar Regulu (EK) Nr. 1831/2003 izveidotās references laboratorijas ziņojumu par barībā esošās barības piedevas analīzes metodi.

               (7)Formaldehīds ir klasificēts par inhalatīvi kancerogēnisku (1.B kategorija) un cilmes šūnām mutagēnisku (2. kategorija) saskaņā ar Eiropas Parlamenta un Padomes Regulu (EK) Nr. 1272/2008
                  10
               .

               (8)Savienības darba aizsardzības tiesību aktu satvarā tiek izstrādātas formaldehīda arodekspozīcijas robežas. Ar Komisijas Lēmumu 2014/113/ES
                  11
                izveidotā Zinātniskā komiteja jautājumos par ķīmisku vielu iedarbības robežlielumiem darbavietā savā 2016. gada 30. jūnija ieteikumā
                  12
                sniedza atzinumu par formaldehīda robežvērtību, balstoties uz iedarbības veida novērtējumu, un ar šo atzinumu saskaņā ar arodekspozīcijas robežu noteikšanas kārtību pēc tam iepazinās trīspusējā Darba drošības un veselības aizsardzības padomdevēja komiteja
                  13
               .

               (9)Saskaņā ar Regulas (EK) Nr. 1831/2003 9. pantu instrumentā par piedevas atļaušanu jāņem vērā minētās regulas 5. panta 2. un 3. punkta prasības, kā arī Kopienas tiesību akti un citi leģitīmi faktori, kas attiecas uz izskatāmo jautājumu. Tāpēc, pieņemot risku pārvaldības lēmumu par formaldehīda kā dzīvnieku barības piedevas atļaušanu, būtu jābalstās uz visu pieejamo informāciju par relevantajiem riskiem, konkrētāk, no vienas puses, riskiem lietotājiem, kuri izdara manipulācijas ar formaldehīdu, it sevišķi darba ņēmējiem, un, no otras puses, tādiem riskiem dzīvniekiem vai attiecīgo dzīvnieku izcelsmes produktu patērētājiem, kurus varētu radīt formaldehīda nelietošana par dzīvnieku barības piedevu.

               (10)Saskaņā ar Savienības tiesību aktiem darba aizsardzības jomā un it sevišķi Eiropas Parlamenta un Padomes Direktīvas 2004/37/EK
                  14
                4. pantu darba devējam ir pienākums samazināt kancerogēnu vai mutagēnu izmantojumu darba vietā, konkrētāk, tos, ciktāl tas ir tehniski iespējams, aizstājot ar tādu vielu, maisījumu vai procesu, kas, ievērojot tā izmantošanas nosacījumus, nav bīstams darba ņēmēju veselībai vai drošībai vai ir tai mazāk bīstams.

               (11)Sakarā ar nopietnajiem riskiem, kam lietotājus pakļauj manipulācijas ar formaldehīdu, un ņemot vērā Regulā (EK) Nr. 1831/2003 izvirzīto mērķi nodrošināt augstu cilvēka veselības un lietotāju interešu aizsardzības līmeni un Eiropas Parlamenta un Padomes Regulā (EK) Nr. 178/2002
                  15
                paredzēto piesardzības principu, šāda aizstāšanā balstīta pieeja ir piemērota arī attiecīgajai piedevai.

               (12)Kas attiecas uz iespējamiem līdzekļiem, ko par konservantu funkcionālās grupas piedevu varētu izmantot formaldehīda vietā, Savienībā pašlaik ir atļautas daudzas tās pašas funkcionālās grupas piedevas.

               (13)Kas attiecas uz iespējamiem līdzekļiem, ko formaldehīda vietā varētu izmantot par higiēnas stāvokļa uzlabotāju funkcionālās grupas piedevām
                  16
               , pašlaik tiek veikti pētījumi ar mērķi izstrādāt piedevas, kas gan droši, gan efektīvi ļautu mazināt dzīvnieku barības mikrobioloģisko kontamināciju. Viena šīs funkcionālās grupas piedeva jau ir atļauta
                  17
               , tāpēc, lai gan tās iedarbības mehānisms ir atšķirīgs, tā uzskatāma par alternatīvu, kas ļauj samazināt bakteriālo patogēnu — arī Salmonella spp. — skaitu barībā, neraisot tādas bažas par lietotāju drošību, kādas raisa formaldehīds. Ir iesniegti vairāki pieteikumi uz citu attiecīgās funkcionālās grupas piedevu atļaujām, un tie tiek novērtēti saskaņā ar Regulu (EK) Nr. 1831/2003. Turklāt arī citas atļautas dzīvnieku barības piedevas, izmantotas par zootehniskajām piedevām, var uzlabot dzīvnieku izcelsmes produktu kvalitāti, mazinot to kontaminētību ar enteropatogēniem, piem., Salmonella spp.

               (14)Ne vien pastāv iespēja konkrētajām vajadzībām barībā izmantot formaldehīda alternatīvas, bet arī preventīvi uzlabot barības drošumu un kvalitāti palīdz higiēnas prasību izpilde un labas prakses īstenošana barības apritē, kā paredz Eiropas Parlamenta un Padomes Regula (EK) Nr.183/2005
                  18
               . Konkrētāk, minētajā satvarā ir paredzēti īpaši higiēnas pasākumi Salmonella kontaminācijas apkarošanai, profilaksei un novēršanai dzīvnieku barībā.

               (15)No iepriekš izklāstītā izriet, ka, ņemot vērā formaldehīda nelabvēlīgo ietekmi uz to lietotāju veselību, kas ar šo vielu veic manipulācijas, un ņemot vērā arī piesardzības principa attiecināšanu uz darba ņēmēju veselības aizsardzību, kā arī apstākli, ka vajadzībām, kādām formaldehīdu izmanto dzīvnieku barībā, var izmantot arī dažus alternatīvus līdzekļus un pasākumus, kas šādas bažas par cilvēku drošību neraisa, formaldehīda priekšrocības neatsver riskus veselībai. Tas nozīmē, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi nav izpildīti, līdz ar to atļauja formaldehīdu izmantot par dzīvnieku barības piedevu kā konservantu un higiēnas stāvokļa uzlabotāju būtu jāliedz.

               (16)Tā kā formaldehīda turpmāka lietošana var radīt risku cilvēka veselībai, pie konservantu funkcionālās grupas piederošā dzīvnieku barības piedeva izmantošanai līdz sešus mēnešus vecām cūkām paredzētā vājpienā un to saturoši premiksi būtu no tirgus iespējami drīz jāizņem. Tomēr praktisku apsvērumu dēļ būtu jānosaka zināms periods šo līdzekļu pašreizējo krājumu izņemšanai no tirgus, lai tirgus dalībnieki varētu izņemšanas pienākumu pienācīgi izpildīt. Tāpēc, lai ņemtu vērā šo līdzekļu izmantojumu barības apritē, zināms periods būtu jānosaka arī tāda vājpiena izņemšanai no tirgus, kas satur šo piedevu vai premiksus, un tādu barības maisījumu izņemšanai no tirgus, kas satur šādu vājpienu.

               (17)Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

               1. pants
                  Atļaujas liegšana

               Atļauja formaldehīdu izmantot par dzīvnieku ēdināšanā lietojamu kategorijas “tehnoloģiskās piedevas” un funkcionālo grupu “konservanti” un “higiēnas stāvokļa uzlabotāji” piedevu tiek liegta.

               2. pants
                  Izņemšana no tirgus

               1.Esošos formaldehīda kā kategorijas “tehnoloģiskās piedevas” un funkcionālās grupas “konservanti” piedevas krājumus izmantošanai līdz sešus mēnešus vecām cūkām paredzētā vājpienā un esošos šo piedevu saturošo premiksu krājumus no tirgus izņem iespējami drīz un ne vēlāk kā [3 mēneši pēc šīs regulas stāšanās spēkā: datumu ieraksta par publicēšanu atbildīgais dienests].

               2.Šā panta 1. punktā minēto piedevu vai premiksus saturošu vājpienu un šādu vājpienu saturošus barības maisījumus, kas saražoti pirms [3 mēneši pēc šīs regulas stāšanās spēkā: datumu ieraksta par publicēšanu atbildīgais dienests], no tirgus izņem iespējami drīz un ne vēlāk kā [6 mēneši pēc šīs regulas stāšanās spēkā: datumu ieraksta par publicēšanu atbildīgais dienests].

               3. pants
                  Stāšanās spēkā

               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               Šī regula uzliek saistības kopumā un ir tieši piemērojama visās dalībvalstīs.

               Briselē, 7.2.2018

                     Komisijas vārdā —

                     priekšsēdētājs
                     Jean-Claude JUNCKER

                     (1)

                        OV L 268, 18.10.2003., 29. lpp.

                     (2)

                        Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).

                     (3)

                        Komisijas 1983. gada 28. jūlija Četrdesmit trešā direktīva 83/466/EEK, ar ko groza pielikumus Padomes Direktīvai 70/524/EEK par barības piedevām (OV L 255, 15.9.1983., 28. lpp.). Piedevas ķīmiskais apraksts tika precizēts ar Komisijas 1985. gada 8. jūlija Direktīvu 85/429/EEK, ar ko groza pielikumus Padomes Direktīvai 70/524/EEK par barības piedevām (OV L 245, 12.9.1985., 1. lpp.).

                     (4)

                        Komisijas 2007. gada 4. decembra Regula (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (OV L 325, 11.12.2007., 3. lpp.).

                     (5)

                        Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).

                     (6)

                        Eiropas Parlamenta un Padomes 2012. gada 22. maija Regula (ES) Nr. 528/2012 par biocīdu piedāvāšanu tirgū un lietošanu (OV L 167, 27.6.2012., 1. lpp.).

                     (7)

                        Komisijas 2013. gada 25. aprīļa Lēmums 2013/204/ES par izmantošanai 20. veida produktos paredzētā formaldehīda neiekļaušanu I, IA vai IB pielikumā Eiropas Parlamenta un Padomes Direktīvā 98/8/EK par biocīdo produktu laišanu tirgū (OV L 117, 27.4.2013., 18. lpp.).

                     (8)

                        EFSA Journal 2014;12(2):3561 un EFSA Journal 2014;12(2)3562.

                     (9)

                        EFSA Journal 2014;12(7):3790.

                     (10)

                        Eiropas Parlamenta un Padomes 2008. gada 16. decembra Regula (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).

                     (11)

                        Komisijas 2014. gada 3. marta Lēmums 2014/113/ES, ar ko izveido Zinātnisko komiteju jautājumos par ķīmisku vielu iedarbības robežlielumiem darbavietā un atceļ Lēmumu 95/320/EK (OV L 62, 4.3.2014.).

                     (12)

                        SCOEL/REC/125. Pieejams šajā vietnē:
                  https://publications.europa.eu/en/publication-detail/-/publication/7a7ae0c9-c03d-11e6-a6db-01aa75ed71a1
                  .

                     (13)

                        Darba drošības un veselības aizsardzības padomdevēja komiteja tika izveidota ar Padomes 2003. gada 22. jūlija Lēmumu 2003/C 218/01 par Darba drošības un veselības aizsardzības padomdevējas komitejas izveidošanu (OV C 218, 13.9.2003., 1. lpp.).

                     (14)

                        Eiropas Parlamenta un Padomes 2004. gada 29. aprīļa Direktīva 2004/37/EK par darba ņēmēju aizsardzību pret risku, kas saistīts ar kancerogēnu vai mutagēnu iedarbību darbā (Sestā atsevišķā direktīva Padomes Direktīvas 89/391/EEK 16. panta 1. punkta nozīmē) (OV L 158, 30.4.2004., 50. lpp.).

                     (15)

                        Eiropas Parlamenta un Padomes 2002. gada 28. janvāra Regula (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp.).

                     (16)

                        Šī funkcionālā grupa izveidota tehnoloģiskās un zinātniskās attīstības dēļ ar Komisijas 2015. gada 9. decembra Regulu (ES) 2015/2294, ar ko groza Eiropas Parlamenta un Padomes Regulu (EK) Nr. 1831/2003 attiecībā uz jaunas barības piedevu funkcionālās grupas izveidi (OV L 324, 10.12.2015., 3. lpp.).

                     (17)

                        Komisijas 2017. gada 1. jūnija Īstenošanas regula (ES) Nr. 2017/940 par atļauju skudrskābi lietot par barības piedevu visu sugu dzīvniekiem (OV L 142, 2.6.2017., 40. lpp.).

                     (18)

                        Eiropas Parlamenta un Padomes 2005. gada 12. janvāra Regula (EK) Nr. 183/2005, ar ko paredz barības higiēnas prasības (OV L 35, 8.2.2005., 1. lpp.).


title: KOMISIJAS ĪSTENOŠANAS REGULA (ES) …/.. par vienādiem nosacījumiem jaunā reģionālā dalījuma laikrindu nosūtīšanai saskaņā ar Regulu (EK) Nr. 1059/2003

text:
               KOMISIJAS ĪSTENOŠANAS REGULA (ES) …/..

               (8.11.2018)

               par vienādiem nosacījumiem jaunā reģionālā dalījuma laikrindu nosūtīšanai saskaņā ar Regulu (EK) Nr. 1059/2003

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2003. gada 26. maija Regulu (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi
                  1
                un jo īpaši tās 5. panta 5. punktu,

               tā kā:

               (1)Regula (EK) Nr. 1059/2003 nosaka reģionālās klasifikācijas tiesisko regulējumu, lai nodrošinātu saskaņotu reģionālās statistikas datu vākšanu, apkopošanu un izplatīšanu Savienībā.

               (2)Komisija ar Regulu (ES) 2016/2066 no 2018. gada 1. janvāra ir grozījusi kopēju statistiski teritoriālo vienību klasifikāciju (NUTS).

               (3)Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,

               IR PIEŅĒMUSI ŠO REGULU.

               1. pants

               Dalībvalstis nosūta Komisijai jaunā reģionālā dalījuma laikrindas saskaņā ar pielikumu.

               2. pants

               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               Šī regula uzliek saistības kopumā un ir tieši piemērojama visās dalībvalstīs.

               Briselē, 8.11.2018

                     Komisijas vārdā —

                     priekšsēdētājs
                     Jean-Claude JUNCKER

                     (1)

                        OV L 154, 21.6.2003., 1. lpp., jaunākie grozījumi izdarīti ar Regulu (ES) 2017/2391, OV L 350, 29.12.2017., 1. lpp.

    ---documentbreak---

               PIELIKUMS

               Vajadzīgais sākuma gads statistikas jomas dalījumā

                        Joma

                        NUTS 2. līmenis

                        NUTS 3. līmenis

                        Lauksaimniecība

                        2013

                        Demogrāfija — iedzīvotāju skaits, dzīvi dzimušie, nāves gadījumi

                        1990
                           1

                        1990
                           2

                        Darba tirgus — nodarbinātība, bezdarbs

                        2013

                        2013
                           3

                        Izglītība

                        2013

                        Vide — atkritumu apstrādes iekārtas

                        2014

                        Veselība — nāves cēloņi

                        1997
                           4

                        Veselība — infrastruktūra

                        1996
                           5

                        Veselība — pacienti

                        2003
                           6

                        Informācijas sabiedrība

                        2013
                           7

                        Reģionālie ekonomiskie konti — mājsaimniecību konti

                        2000

                        Reģionālie ekonomiskie konti — reģionālie konti

                        2000

                        2000

                        Zinātne un tehnoloģijas — pētniecības un izstrādes izdevumi un personāls

                        2015

                        Tūrisms

                        2015

                     (1)

                        Ziņošana par pārskata gadiem no 1990. līdz 2012. g. nav obligāta.

                     (2)

                        Ziņošana par pārskata gadiem no 1990. līdz 2012. g. nav obligāta.

                     (3)

                        Ziņošana nav obligāta.

                     (4)

                        Ziņošana par pārskata gadiem no 1997. līdz 2011. g. nav obligāta.

                     (5)

                        Ziņošana nav obligāta.

                     (6)

                        Ziņošana nav obligāta.

                     (7)

                        Ziņošana nav obligāta.


title: KOMISIJAS ĪSTENOŠANAS REGULA (ES) …/.. ar ko paredz noteikumus par to, kā Eiropas Parlamenta un Padomes Regulu (ES) Nr. 1308/2013 piemēro attiecībā uz analīzes metodēm vīnkopības produktu fizikālo, ķīmisko un organoleptisko īpašību noteikšanai un paziņojumiem par dalībvalstu lēmumiem saistībā ar spirta dabiskās koncentrācijas paaugstināšanu

text:
               KOMISIJAS ĪSTENOŠANAS REGULA (ES) …/..

               (16.4.2019),

               ar ko paredz noteikumus par to, kā Eiropas Parlamenta un Padomes Regulu (ES) Nr. 1308/2013 piemēro attiecībā uz analīzes metodēm vīnkopības produktu fizikālo, ķīmisko un organoleptisko īpašību noteikšanai un paziņojumiem par dalībvalstu lēmumiem saistībā ar spirta dabiskās koncentrācijas paaugstināšanu

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007
                  1
               , un jo īpaši tās 80. panta 5. punktu, 91. panta c) un d) apakšpunktu un 223. panta 3. punktu,

               tā kā:

               (1)Ar Regulu (ES) Nr. 1308/2013 ir atcelta un aizstāta Padomes Regula (EK) Nr. 1234/2007
                  2
               . Regulas (ES) Nr. 1308/2013 II daļas II sadaļas I nodaļas 1. iedaļa paredz noteikumus par vīnkopības produktu kategorijām, vīndarības metodēm un piemērojamajiem ierobežojumiem un pilnvaro Komisiju pieņemt deleģētos un īstenošanas aktus šajā sakarā. Lai nodrošinātu netraucētu vīna tirgus darbību jaunajā tiesiskajā regulējumā, ar šādiem aktiem ir jāpieņem konkrēti noteikumi. Ar šiem aktiem būtu jāaizstāj noteikumi Komisijas Regulā (EK) Nr. 606/2009
                  3
               , kura ir atcelta ar Komisijas Deleģēto regulu (ES)
                  4
                [vīndarības Deleģētā regula].

               (2)Uz Regulas (ES) Nr. 1308/2013 80. panta 5. punkta un 91. panta d) punkta pamata Komisija vajadzības gadījumā izstrādā noteikumus par analīzes metodēm vīnkopības produktu fizikālo, ķīmisko un organoleptisko īpašību noteikšanai. Metodes pamatojas uz jebkurām attiecīgām metodēm, ko ieteikusi un publicējusi Starptautiskā Vīnkopības un vīna organizācija (OIV), izņemot gadījumus, kad tās būtu neiedarbīgas vai nepiemērotas. Turklāt Regulas (ES) Nr. 1308/2013 91. panta c) punkts pilnvaro Komisiju noteikt noteikumus par to, kā pārbaudīt, vai minēto produktu ražošanā ir izmantoti procesi, kas neatbilst atļautajām Savienības vīndarības metodēm.

               (3)Šīs regulas pielikumā ir izklāstīta analīzes metode, ar ko nosaka, vai vīna produktā ir alilizotiocianāts. Attiecībā uz citām metodēm, ar kurām nosaka, vai produktu ražošanā ir izmantoti procesi, kas neatbilst atļautajām vīndarības metodēm, piemērojamajiem noteikumiem vajadzētu būt tiem, ko atļauj attiecīgās dalībvalstis.

               (4)Regulas (ES) Nr. 1308/2013 VIII pielikuma I daļas A iedaļas 3. punktā dalībvalstīm ir noteikts pienākums paziņot Komisijai par katru minētās iedaļas 2. punktā noteiktās robežvērtības palielinājumu. Būtu jānosaka precizējumi par to, kā dalībvalstis iesniedz šo informāciju Komisijai.

               (5)Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

               IR PIEŅĒMUSI ŠO REGULU.

               1. pants
               Darbības joma

               Šī regula paredz noteikumus, kā piemērot Regulas (ES) Nr. 1308/2013 II sadaļas I nodaļu, kas attiecas uz analīzes metodēm vīnkopības produktu fizikālo, ķīmisko un organoleptisko īpašību noteikšanai, un paziņojumiem par dalībvalstu lēmumiem, ar kuriem atļauj paaugstināt spirta dabisko koncentrāciju.

               2. pants
               Piemērojamās Savienības analīzes metodes

               Šīs regulas pielikumā ir izklāstītas Regulas (ES) Nr. 1308/2013 75. panta 5. punkta d) apakšpunktā minētās analīzes metodes, kas jāizmanto, lai verificētu ierobežojumus, kuri Savienības noteikumos paredzēti alilizotiocianāta izmantošanai noteiktu vīnkopības produktu ražošanā.

               3. pants
               Paziņojums par dalībvalstu lēmumiem, ar kuriem atļauj paaugstināt spirta dabisko koncentrāciju

               1. Dalībvalstis, kuras atļauj paaugstināt spirta dabisko tilpumkoncentrāciju saskaņā ar Regulas (ES) Nr. 1308/2013 VIII pielikuma I daļas A iedaļas 3. punktu, paziņo par to Komisijai viena mēneša laikā pēc atkāpes piešķiršanas. Paziņojumā dalībvalstis norāda reģionus un šķirnes, uz ko attiecas lēmums, kā arī iesniedz datus un pierādījumus, kuri liecina, ka klimatiskie apstākļi attiecīgajos reģionos ir bijuši īpaši nelabvēlīgi.

               2. Paziņojumu sagatavo saskaņā ar Deleģēto regulu (ES) 2017/1183
                  5
                un Komisijas Īstenošanas regulu (ES) 2017/1185
                  6
               .

               3. Komisija pēc tam informē pārējās dalībvalstis.

               4. pants
               Stāšanās spēkā

               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               To piemēro no [jāsaskaņo ar DA piemērošanas datumu].

               Šī regula uzliek saistības kopumā un ir tieši piemērojama visās dalībvalstīs.

               Briselē, 16.4.2019

                     Komisijas vārdā –

                     priekšsēdētājs
                     Jean-Claude JUNCKER

                     (1)

                        OV L 347, 20.12.2013., 671. lpp.

                     (2)

                        Padomes 2007. gada 22. oktobra Regula (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (“Vienotas TKO regula”) (OV L 299, 16.11.2007., 1. lpp.).

                     (3)

                        Komisijas 2009. gada 10. jūlija Regula (EK) Nr. 606/2009, ar ko nosaka konkrētus sīki izstrādātus Padomes Regulas (EK) Nr. 479/2008 īstenošanas noteikumus attiecībā uz vīnkopības produktu kategorijām, vīndarības metodēm un piemērojamiem ierobežojumiem (OV L 193, 24.7.2009., 1. lpp.).

                     (4)

                        Komisijas [...] Deleģētā regula (ES) .../... (OV L [...]).

                     (5)

                        Komisijas 2017. gada 20. aprīļa Deleģētā regula (ES) 2017/1183, ar ko Eiropas Parlamenta un Padomes Regulas (ES) Nr. 1307/2013 un (ES) Nr. 1308/2013 papildina attiecībā uz informācijas un dokumentu paziņošanu Komisijai (OV L 171, 4.7.2017., 100. lpp.).

                     (6)

                        Komisijas 2017. gada 20. aprīļa Īstenošanas regula (ES) 2017/1185, ar ko paredz noteikumus par to, kā Eiropas Parlamenta un Padomes Regulas (ES) Nr. 1307/2013 un (ES) Nr. 1308/2013 piemēro attiecībā uz informācijas un dokumentu paziņošanu Komisijai, un ar ko groza un atceļ vairākas Komisijas regulas (OV L 171, 4.7.2017., 113. lpp.).

    ---documentbreak---

               LV

               PIELIKUMS

               ĪPAŠAS SAVIENĪBAS ANALĪZES METODES

               ALILIZOTIOCIANĀTS

               1. Metodes princips

               Alilizotiocianāta klātbūtni vīnā nosaka, izolējot ar destilāciju un identificējot ar gāzhromatogrāfiju.

               2. Reaģenti

               2.1. Etanols, absolūtais.

               2.2. Standartšķīdums: alilizotiocianāta šķīdums absolūtajā spirtā, kas satur 15 mg alilizotiocianāta uz litru.

               2.3. Dzesējošais maisījums, kas sastāv no etanola un sausā ledus (kura temperatūra ir −60 °C).

               3. Iekārta

               3.1. Aparatūra destilācijai, kā parādīts attēlā. Caur aparatūru laiž nepārtrauktu slāpekļa plūsmu.

               3.2. Termostatējams sildošais apvalks.

               3.3. Plūsmas mērītājs.

               3.4. Gāzhromatogrāfs, kas aprīkots ar liesmas spektrofotometra detektoru, kurš aprīkots ar selektīvu filtru sēra savienojumiem (viļņa garums = 394 nm) vai jebkuru citu piemērotu detektoru.

               3.5. Nerūsošā tērauda hromatogrāfijas kolonna ar iekšējo diametru 3 mm un garumu 3 m, pildīta ar Carbowax 20 M pie 10 % uz ChromosorbWHP, 80 līdz 100 mesh.

               3.6. Mikrošļirce, 10 μl.

               4. Procedūra

               Destilācijas kolbā ielej divus litrus vīna, divās uztvērējmēģenēs ievada dažus mililitrus etanola (2.1. punkts) tā, lai gāzu disperģēšanas stieņu porainās daļas būtu pilnībā iegremdētas. No ārpuses dzesē abas mēģenes ar dzesējošo maisījumu. Pievieno kolbu uztvērējmēģenēm un sāk cauri aparatūrai laist slāpekli ar ātrumu aptuveni 3 litri stundā. Uzsilda vīnu līdz 80 °C, attiecīgi noregulējot sildošā apvalka temperatūru, destilē un kopumā savāc 45 līdz 50 ml destilāta.

               Stabilizē hromatogrāfu. Ieteicams izmantot šādus noteikšanas apstākļus:

               — inžektora temperatūra: 200 °C.

               — kolonnas temperatūra: 130 °C,

               — hēlija nesējgāzes plūsmas ātrums: 20 ml minūtē.

               Ar mikrošļirci ievada tādu standartšķīduma daudzumu, lai alilizotiocianātam atbilstošo smaili gāzhromatogrammā varētu viegli identificēt.

               Līdzīgā veidā hromatogrāfā ievada destilāta alikvoto daļu. Pārbauda, vai iegūtais smailes aiztures laiks atbilst alilizotiocianāta smailes aiztures laikam.

               Iepriekš aprakstītajos apstākļos neviens tāds savienojums, kas ir vīna dabiska sastāvdaļa, neradīs traucējošas smailes parauga šķīduma hromatogrammā.

               Aparatūra destilācijai slāpekļa plūsmā


title: KOMISIJAS ĪSTENOŠANAS REGULA (ES) …/.. par tehniskajām prasībām saturam kvalitātes ziņojumos par Eiropas statistiku attiecībā uz dabasgāzes un elektroenerģijas cenām saskaņā ar Eiropas Parlamenta un Padomes Regulu (ES) 2016/1952

text:
               KOMISIJAS ĪSTENOŠANAS REGULA (ES) …/..

               (17.5.2019)

               par tehniskajām prasībām saturam kvalitātes ziņojumos par Eiropas statistiku attiecībā uz dabasgāzes un elektroenerģijas cenām saskaņā ar Eiropas Parlamenta un Padomes Regulu (ES) 2016/1952

               (Dokuments attiecas uz EEZ)

               EIROPAS KOMISIJA,

               ņemot vērā Līgumu par Eiropas Savienības darbību,

               ņemot vērā Eiropas Parlamenta un Padomes 2016. gada 26. oktobra Regulu (ES) 2016/1952 par Eiropas statistiku attiecībā uz dabasgāzes un elektroenerģijas cenām
                  1
                un jo īpaši tās 7. panta 5. punktu,

               tā kā:

               (1)Regulā (ES) 2016/1952 ir izklāstīts regulējums salīdzināmas Eiropas statistikas sagatavošanai par dabasgāzes un elektroenerģijas cenām.

               (2)Saskaņā ar Regulas (ES) 2016/1952 7. panta 3. punktu dalībvalstīm reizi trijos gados jāiesniedz Komisijai (Eurostat) standarta ziņojumi par datu kvalitāti saskaņā ar Eiropas Parlamenta un Padomes Regulas (EK) Nr. 223/2009
                  2
                12. panta 1. punktā noteiktajiem kvalitātes kritērijiem. Minētajos ziņojumos iekļaujama informācija par datu tvērumu un vākšanu, aprēķināšanas kritērijiem, metodiku un izmantotajiem datu avotiem, kā arī visas izmaiņas tajā.

               (3)Saskaņā ar Regulas (ES) 2016/1952 7. panta 4. punktu Komisijai (Eurostat) jānovērtē sniegto datu kvalitāte un minēto novērtējumu un kvalitātes ziņojumu analīze jāizmanto, lai sagatavotu un publicētu ziņojumu par tās Eiropas statistikas kvalitāti, uz kuru attiecas Regula (ES) 2016/1952.

               (4)Pēc tam, kad bija stājusies spēkā Regula (ES) 2016/1952, Komisija (Eurostat) cieši sadarbojās ar dalībvalstīm, lai novērtētu attiecīgās tehniskās kvalitātes nodrošināšanas prasības attiecībā uz kvalitātes ziņojumu saturu un atbilstošajiem termiņiem.

               (5)Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,

               IR PIEŅĒMUSI ŠO REGULU.

                     1. pants

               (1)Tehniskās kvalitātes nodrošināšanas prasības saturam kvalitātes ziņojumos par datiem attiecībā uz dabasgāzes un elektroenerģijas cenām ir izklāstītas pielikumā.

               (2)Pirmos kvalitātes ziņojumus dalībvalstis iesniedz līdz 2019. gada 15. jūnijam.

               (3)Katrs kvalitātes ziņojums aptver pilnus gadus, kas pagājuši kopš iepriekšējā kvalitātes ziņojuma datuma. Tomēr pirmie kvalitātes ziņojumi attiecas uz 2017. un 2018. pārskata gadu.

               2. pants

               Kvalitātes ziņojumus sniedz, izmantojot vienoto kontaktpunktu, ko nodrošina Komisija (Eurostat), lai Komisija (Eurostat) šos kvalitātes ziņojumus varētu saņemt elektroniski.

               3. pants

               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

               Šī regula uzliek saistības kopumā un ir tieši piemērojama visās dalībvalstīs.

               Briselē, 17.5.2019

                     Komisijas vārdā —

                     priekšsēdētājs
                     Jean-Claude JUNCKER

                     (1)

                        OV L 311, 17.11.2016., 1. lpp.

                     (2)

                        Eiropas Parlamenta un Padomes Regula (EK) Nr. 223/2009 (2009. gada 11. marts) par Eiropas statistiku un ar ko atceļ Eiropas Parlamenta un Padomes Regulu (EK, Euratom) Nr. 1101/2008 par tādas statistikas informācijas nosūtīšanu Eiropas Kopienu Statistikas birojam, uz kuru attiecas konfidencialitāte, Padomes Regulu (EK) Nr. 322/97 par Kopienas statistiku un Padomes Lēmumu 89/382/EEK, Euratom, ar ko nodibina Eiropas Kopienu Statistikas programmu komiteju (OV L 87, 31.3.2009., 164. lpp.).

    ---documentbreak---

               PIELIKUMS

               Tehniskās kvalitātes nodrošināšanas prasības saturam kvalitātes ziņojumos
                  par Eiropas statistiku attiecībā uz dabasgāzes un elektroenerģijas cenām

               Kvalitātes ziņojumos iekļauj informāciju par visiem kvalitātes kritērijiem, kas paredzēti Regulas (EK) Nr. 223/2009 12. panta 1. punktā.

               1.ATBILSTĪBA

               Kvalitātes ziņojumos dalībvalstis sniedz šādu informāciju:

               (a)lietotāju aprakstu, to attiecīgās vajadzības un šo vajadzību pamatojumu;

               (b)procedūras, ko izmanto, lai mērītu lietotāju apmierinātību un sagatavotu rezultātus;

               (c)kādā mērā ir pieejama vajadzīgā statistika.

               2.PRECIZITĀTE

               Kvalitātes ziņojumi satur:

               (a)precizitātes novērtējumu, kurā apkopoti dažādie datu kopu komponenti;

               (b)izlases kļūdu aprakstu;

               (c)visu pārējo kļūdu aprakstu.

               3.SAVLAICĪGUMS UN PUNKTUALITĀTE

               Dalībvalstis ziņo par:

               (a)laika intervālu starp notikumu vai parādību, ko tās apraksta, un datu pieejamību (savlaicīgumu);

               (b)laika intervālu starp datu publicēšanas plānu un reālo datu publicēšanas dienu (punktualitāti);

               (c)nepieciešamo iterāciju skaitu, lai iegūtu pilnībā validētus datus (validēšanas iterācijām).

               4.PIEEJAMĪBA UN SKAIDRĪBA

               Dalībvalstis ziņo par nosacījumiem un līdzekļiem, ar kādiem lietotāji var:

               (a)iegūt un izmantot datus (tostarp, bet ne tikai, ziņu izlaidumi, publikācijas, tiešsaistes datubāzes, piekļuve mikrodatiem);

               (b)interpretēt datus, piemēram, dokumentācijas sniegšana par metodiku un kvalitātes vadību.

               5.SALĪDZINĀMĪBA

               Dalībvalstis ziņo par to, kādā mērā statistika ir salīdzināma:

               (a)starp ģeogrāfiskajiem reģioniem;

               (b)laika griezumā.

               6.SASKAŅOTĪBA

               Dalībvalstis ziņo par to, kādā mērā statistika:

               (a)ir saskaņojama ar datiem, kas iegūti, izmantojot citus avotus (saskaņotība starp jomām);

               (b)atbilst attiecīgajai datu kopai (iekšējā saskaņotība).

               Dalībvalstis ziņo arī par šādiem papildu kvalitātes aspektiem:

               1.KVALITĀTES VADĪBA

               Dalībvalstis ziņo par sistēmām un satvariem, kas ieviesti, lai pārvaldītu statistikas produktu un procesu kvalitāti. Dalībvalstis ziņo arī par to veikto datu kvalitātes novērtējumu.

               2.DATU PĀRSKATĪŠANA

               Dalībvalstis paskaidro, kādēļ validēti dati ir pārskatīti. Iemesli var ietvert informāciju par pieejamo datu jaunu avotu, jaunām metodēm vai citu būtisku informāciju. Ziņojumā ietver arī pārskatīšanas datumu, apjomu un mērogu.

               Saskaņā ar Regulas (ES) 2016/1952 7. panta 3. punktu minētajos ziņojumos iekļauj informāciju par datu tvērumu un vākšanu, aprēķināšanas kritērijiem, metodiku un izmantotajiem datu avotiem, kā arī informāciju par visām veiktajām izmaiņām.

               1.STATISTIKAS IZKĀRTOJUMS

               Dalībvalstis sniedz šādu aprakstu par izplatītajiem datiem, kurus lietotājiem var rādīt kā tabulas, grafikus vai kartes:

               (a)datu aprakstu;

               (b)klasifikācijas sistēmu;

               (c)nozares tvērumu;

               (d)statistikas jēdzienus un definīcijas;

               (e)statistikas vienību;

               (f)statistikas kopu;

               (g)atsauces platību (ģeogrāfisko tvērumu);

               (h)laika tvērumu (laika intervālu, par kuru ir pieejami dati);

               (i)pārskata periodu (ziņojumā aptverto periodu);

               (j)mērvienību.

               2.STATISTISKĀ APSTRĀDE

               Kvalitātes ziņojumos iekļauj aprakstu par visām procedūrām, kas izmantotas, lai vāktu, validētu un apkopotu datus un iegūtu jaunu informāciju.

               3.PUBLICĒŠANAS POLITIKA

               Kvalitātes ziņojumos ziņo par noteikumiem datu izplatīšanai valsts līmenī.

               4.IZPLATĪŠANAS BIEŽUMS

               Ziņojumos norāda arī to, cik bieži dati tiek izplatīti valsts līmenī.

               Saskaņā ar statistikas principiem, kas noteikti Regulas (EK) Nr. 223/2009 2. panta 1. punkta e) un f) apakšpunktā, dalībvalstis ziņo par:

               1.KONFIDENCIALITĀTI

               Kvalitātes ziņojumos ietver informāciju par likumdošanas pasākumiem vai citām oficiālām procedūrām, ar ko novērš datu neatļautu izpaušanu, kas var tieši vai netieši izraisīt personas vai ekonomikas dalībnieka identificēšanu. Tajos arī ieskicē noteikumus, ko piemēro, lai nodrošinātu statistikas konfidencialitāti un novērstu neatļautu izpaušanu.

               2.IZMAKSĀM UN SLOGU

               Kvalitātes ziņojumos ietver informāciju par izmaksām un slogu, kas saistīts ar statistikas produkta vākšanu un sagatavošanu.